wickkiey/tamil-wikipedia-markdown huggingface dataset:
# இலினாய்ஸ் தொழில்நுட்பக் கழகம்

இலினாய்ஸ் தொழில்நுட்பக் கழகம் என்பது அமெரிக்காவின் இலினாய்ஸ் மாகாணத்தில் அமைந்துள்ள கல்வி நிறுவனம். இது தனியாருக்குச் சொந்தமானது. இங்கு பொறியியல், அறிவியல், உளவியல், கட்டிடக்கலை, வணிகம், தொலைத் தொடர்பு, சட்டம் உள்ளிட்ட பிரிவுகளில் ஆய்வுகள் மேற்கொண்டு முனைவர் பட்டம் பெறலாம். இது சுருக்கமாக, ஐ.ஐ.டி எனவும் அழைக்கப்படும்.  

## கல்வி
இது நான்கு கல்லூரிகளாகப் பிரிக்கப்பட்டுள்ளது. இரண்டு கல்விக் கழகங்களும், இரண்டு பள்ளிகளும் இணைக்கப்பட்டுள்ளன. அமெரிக்காவின் முக்கிய கல்லூரிகளில் இதுவும் ஒன்று.  

## வளாகம்
இது ஐந்து வளாகங்களைக் கொண்டுள்ளது.  
- முதன்மை வளாகம், சிகாகோவின் பிரான்சுவில்லேவில் உள்ளது. இங்கு பொறியியல், அறிவியல், கட்டிடக்கலை, தொலைத் தொடர்பு, உளவியல் உள்ளிட்ட பிரிவுகளில் இள நிலை, முது நிலைப் படிப்புகள் வழங்கப்படுகின்றன.
- டவுன்டவுன் வளாகம், சிகாகோவின் வெஸ்ட் ஆடம்ஸ் தெருவில் உள்ளது. இங்கு சட்டம், வணிகம், பொது நிர்வாகம் உள்ளிட்ட பிரிவுகளில் படிப்புகள் வழங்கப்படுகின்றன.
- டிசைன் இன்ஸ்டிடியூட், சிகாகோவின் நார்த் லாசல்லே தெருவில் உள்ளது.
- டேனியல் எஃப் அன்டு அடா எல் ரைஸ் வளாகம், இலினாய்சின் வீட்டன் பகுதியில் உள்ளது. இங்கு தொழில் நுட்பம், நிர்வாகம் உள்ளிட்ட படிப்புகள் வழங்கப்படுகின்றன.
- மொஃபெட் வளாகம், இலினாய்சின் பெட்போர்டு பார்க் பகுதியில் உள்ளது. இங்கு உணவுப் பாதுகாப்பு மற்றும் உடல் நலத் துறைகள் உள்ளன.

## விளையாட்டு
இங்கு படிக்கும் மாணவர்கள், ஸ்கார்லெட் ஹாக் என்ற குழுவை அமைத்துள்ளனர்.
# இட்டாய்பவா பொன்டே நோவா அரங்கம்


**இட்டாய்பவா பொன்டெ நோவா அரங்கம்** (*Itaipava Arena Fonte Nova*, அலுவல்முறையாக **பேராசிரியர் ஆக்டேவியோ மங்கபெய்ரா பண்பாட்டு விளையாட்டு வளாகம்** (*Complexo Esportivo Cultural Professor Octávio Mangabeira*) பிரேசிலின் பாகையா மாநிலத்தின் சவ்வாதோர் நகரில் அமைந்துள்ள விளையாட்டரங்காகும்.  

காற்பந்தாட்டத்திற்கு மட்டுமேயான இந்த அரங்கம் 2013 பிபா கூட்டமைப்புக்களின் கோப்பைப் போட்டி மற்றும் 2014 உலகக்கோப்பை காற்பந்து போட்டிகளுக்காக கட்டப்பட்டுள்ளது. மிகவுயர்வாக 55,000 பார்வையாளர்கள் கண்டு களிக்கக் கூடியதாக இந்த அரங்கம் உள்ளது. இது முன்பிருந்த பொன்டெ நோவா விளையாட்டரங்கத்தை இடித்துக் கட்டப்பட்டுள்ளது. செருமனியின் பிரன்சுவிக்கிலிருந்து வந்த கட்டிட வடிவமைப்பாளர்கள் இதனை வடிவமைத்துள்ளனர். இந்தக் குழுவே 2006 உலகக்கோப்பையின் போது அன்னோவர் விளையாட்டரங்கை கட்டமைத்தவர்களாவர்.  

பெட்ரோபொலிசு குழுமத்தின் இட்டாய்பவா மதுவடிக்கும் நிறுவனம் 2013 முதல் 2023 வரை பத்தாண்டுகளுக்கு புரவலராக தனது பெயரை விளையாட்டரங்கிற்கு இடுவதற்கு $ 100 மில்லியன் கொடுதுள்ளதால் இந்த விளையாட்டரங்கம் "இட்டாய்பவா அரீனா பொன்டெ நோவா" எனப் பெயரிடப்பட்டுள்ளது. 2014 உலகக்கோப்பை விளையாட்டரங்கங்களுக்கு இவ்வாறு பெயர் உரிமைகள் ஏலம் விடப்படுவது இதுவே முதல் முறையாகும்.  

சீரமைக்கப்பட்ட பின்னர் இந்த அரங்கம் ஏப்ரல் 7, 2013 அன்று துவங்கப்பட்டது; முதல் ஆட்டமாக பாகையா மாநில லீக் ஆட்டமொன்றில் விடோரியா கழகம் பாகையா கழகத்தை 5-1 கணக்கில் வென்றது. இந்த அரங்கத்தில் முதல் கோலை அடித்தவராக விடோரிய கழகத்தின் ரெனாட்டோ காயா உள்ளார். இந்த ஆட்டத்தின்போது சில இருக்கைகளில் பார்வையாளர்களால் ஆட்டத்தை சரிவரப் பார்க்கவியலாமல் இருந்ததாக முறையீடு எழுந்தது. மேலும் அரங்கில் கூடுதல் தூசியும் நீர்த்தேங்கல்களும் இருந்தன.  

2016 ஒலிம்பிக்கில் காற்பந்தாட்டங்கள் நடக்கவிருக்கும் அரங்குகளில் ஒன்றாக இதுவும் விளங்குகிறது.
# ஹேவர்சைன் வாய்பாடு

**ஹேவர்சைன் வாய்பாடு** (*Haversine formula*) என்பது ஒரு வகை சமன்பாடு ஆகும். இதைக் கொண்டு, ஓர் உருளையின் இரு புள்ளிகளுக்கு இடையிலான தூரத்தை, பெருவட்டங்களின் வழியாக அறிய முடியும். அந்த புள்ளிகளின் அட்சரேகை, தீர்க்கரேகைகள் விடைகளாக கிடைக்கும். முக்கோணவியலின் சிறப்புப் பிரிவு இது.  
ஜேம்ஸ் இன்மேன் என்ற பேராசிரியர், ஹேவர்சைன் என்ற சொல்லை உருவாக்கினார்.  

## வாய்பாடு
ஓர் உருளையில் உள்ள இரு புள்ளிகளுக்கு இடையிலான் ஹேவர்சைன் மைய கோணத்தை கீழ்க்கண்டவாறு வழங்கலாம்.  

:<math>\operatorname{haversin}\(\frac{d}{r}\) = \operatorname{haversin}(\phi_2 - \phi_1) + \cos(\phi_1) \cos(\phi_2)\operatorname{haversin}(\lambda_2-\lambda_1)</math>  

- *haversin* என்பது ஹேவர்சைன் செயல்பாடு
:<math>\operatorname{haversin}(\theta)=\sin^2\(\frac{\theta}{2}\)=\frac{1-\cos(\theta)}{2}</math>  
- *d* என்பது இரு புள்ளிகளுக்கும் இடையிலான தூரம். (உருளையின் பெருவட்டங்கள் வழியே உள்ள தூரம்),
- *r* என்பது உருளையின் ஆரம்
- <math>\phi_1, \phi_2</math>: latitude of point 1 and latitude of point 2
- <math>\lambda_1, \lambda_2</math>: longitude of point 1 and longitude of point 2

*d* என்னும் தூரத்தைக் கண்டறிய, கீழ்க்கண்ட சமன்பாடு உதவும்.  

:<math>d = r \operatorname{haversin}^{-1}(h) = 2 r \arcsin\(\sqrt{h}\)</math>  

*h* என்பது haversin(*d*/*r*)  
:<math>d = 2 r \arcsin\(\sqrt{\operatorname{haversin}(\phi_2 - \phi_1) + \cos(\phi_1) \cos(\phi_2)\operatorname{haversin}(\lambda_2-\lambda_1)}\)</math>  
::<math> = 2 r \arcsin\(\sqrt{\sin^2\(\frac{\phi_2 - \phi_1}{2}\) + \cos(\phi_1) \cos(\phi_2)\sin^2\(\frac{\lambda_2 - \lambda_1}{2}\)}\)</math>
# சந்திரசேகர் (நடிகர்)



**சந்திரசேகர்** (பிறப்பு 1957) இந்தியத் திரைப்பட நடிகரும், தொலைக்காட்சி நடிகரும் மற்றும் அரசியல்வாதியும் ஆவார். இவர் *வாகை சந்திரசேகர்* என்றும் அறியப்படுகிறார். 1980களில் துணை நடிகராக தமிழ்த் திரைப்படங்களில் பணியாற்றியுள்ளார். இவர் 2016 சட்டமன்றத் தேர்தலில் திமுக சார்பில் வேளச்சேரியில் போட்டியிட்டு வெற்றிபெற்றார்.  

## திரைப்படம்

- *மாஞ்சா வேலு* (2010)
- *சீனா* (2003)
- நண்பா நண்பா (2002)
- *காசி* (2001)
- *பாண்டவர் பூமி (திரைப்படம்)* (2001)
- *திருப்பதி ஏழுமலை வெங்கடேசா* (1999)
- *தாயின் மணிக்கொடி* (1998)
- அபிமன்யூ (1997)
- *பெரிய தம்பி* (1997)
- வாழ்க ஜனநாயகம் (1996)
- புதிய பராசக்தி (1996)
- *பூவரசன்* (1996)
- திரும்பிப் பார் (1996)
- *பாஞ்சாலங்குறிச்சி* (1996)
- *அந்திமந்தாரை* (1996)
- புள்ளக்குட்டிக்காரன் (1995)
- *பெரிய குடும்பம்* (1995)
- *முத்துக் காளை* (1995)
- அன்பு மகன் (1995)
- சின்ன முத்து (1994)
- சீமான் (1994)
- *சீவலப்பேரி பாண்டி (திரைப்படம்)* (1994)
- *செந்தமிழ்ச்செல்வன் (திரைப்படம்)* (1994)
- புதுசா பூத்த ரோசா (1994)
- மைந்தன் (1994)
- ராசா மகன் (1994)
- ஜெய்ஹிந்த் (1994)
- இளைஞர் அணி (1994)
- என் இதய ராணி (1993)
- காத்தவராய கிருஷ்ண காமராஜன் (1993)
- பத்தினிப் பெண் (1993)
- தங்கப் பாப்பா (1993)
- *மகராசன்* (1993)
- மதுரை மீனாட்சி (1993)
- மறவன் (1993)
- இன்னிசை மழை (1992)
- காசு தங்ககாசு (1992)
- என்றும் அன்புடன் (1992)
- கோட்டை வாசல் (1992)
- *சின்னவர்* (1992)
- புருசன் எனக்கு அரசன் (1992)
- நானே வருவேன் (1992)
- மில் தொழிலாளி (1991)
- மாங்கல்யம் தந்துனானே (1991)
- *கிழக்குக் கரை* (1991)
- *புதுப்பாடகன்* (1990)
- துர்கா (1990)
- பெண்கள் வீட்டின் கண்கள் (1990)
- சிலம்பு (1990)
- தைமாசம் பூவாசம் (1990)
- முருகனே துணை (1990)
- சகலகலா சம்மந்தி (1989)
- *திருப்பு முனை* (1989)
- *கரகாட்டக்காரன்* (1989)
- பாச மழை (1989)
- பார்த்தால் பசு (1988)
- பட்டிக்காட்டு தம்பி (1988)
- தப்பு கணக்கு (1988)
- *செந்தூரப்பூவே* (1988)
- சக்கரைப் பந்தல் (1988)
- ரத்த தானம் (1988)
- பாடாத தேனிக்கள் (1988)
- *ஊமை விழிகள்* (1986)
- *சம்சாரம் அது மின்சாரம்* (1986)
- *தூக்குமேடை*
- *சிவப்பு மல்லி* (1981)
- *கல்லுக்குள் ஈரம்* (1980)
- *நிழல்கள் (திரைப்படம்)* (1980)

### தொலைக்காட்சித் தொடர்கள்
- தெக்கத்தி பொண்ணு
- வசந்தம்

### ஒலிச்சேர்க்கை கலைஞர்
- அஜய் ரத்தினம் (குணா)
- விஜயன் (ரமணா)

## ஆதாரம்
# பெர்னம்புகோ இட்டாய்பவா அரங்கம்


**பெர்னம்புகோ இட்டாய்பவா அரங்கம்** (*Itaipava Arena Pernambuco*) பிரேசிலின் ரெசிஃபி பெருநகரப் பகுதியின் மேற்குப் புறநகர்ப் பகுதியான *சாவோ லோரென்சோ மாதா*வில் புதியதாக கட்டப்பட்டு வரும் பன்னோக்கு அரங்கமாகும். கட்டி முடிக்கப்பட்ட பின்னர் இது பெரும்பாலும்r காற்பந்தாட்டங்களுக்கு, குறிப்பாக 2014 உலகக்கோப்பை காற்பந்து போட்டிகளை நடத்திடப் பயன்படுத்தப்படும். இதன் கொள்ளளவு 46,160 பார்வையாளர்கள் ஆகும். 2012இல் ரெசிஃபி நகரத்தின் உள்ள மூன்று தொழில்முறை காற்பந்துக் கழகங்களில் ஒன்றான *நௌடிக்கோ* இதன் பகுதி உரிமையாளராக உடன்பாடு செய்து கொண்டுள்ளது. சூலை 2013 முதல் நௌடிக்கோ கப்பிபரிபி கழகத்தின் தாயக ஆட்டங்கள் இவ்வரங்கத்திலேயே நிகழும்.  

புதிய அரங்கத்தின் கட்டுமானப் பணியை ஓடெர்பிரெக்ட் இன்ஃப்ராஸ்ட்ரெக்சுரா ஏற்றுக்கொண்டுள்ளது. முழுமையாக முடிந்த பின்னர் அரங்க வளாகத்தில் பல்கலைக்கழக வளாகம், உள்ளரங்கம், தங்குவிடுதி மற்றும் மாநாட்டு மையம் அமைவதுடன் வணிக, குடியிருப்பு கட்டிடங்களும் அங்காடி மையங்கள், திரையரங்கங்கள், மதுவகங்கள் மற்றும் உணவகங்களை உள்ளடக்கிய பெரிய மனமகிழ் வளாகமும் கொண்டிருக்கும்.  

"பசுமை"யான அரங்கம்: ஓடெர்பிரெக்ட் எனர்ஜியாவும் நியோனர்ஜியாவும் இணைந்து இங்கு சூரியவாற்றல் மின்நிலையத்தை நிறுவி வருகின்றன. $ 13 மில்லியன் செலவில் கட்டமைக்கப்படும் இந்த சூரிய மின்நிலையம், 1 மெகாவாட் உற்பத்தி செய்யும். இது நாட்டின் சூரியவாற்றல் ஆராய்ச்சி மற்றும் மேம்படுத்தல் திட்டத்தின் அங்கமாக நிறைவேற்றப்படுகிறது. விளையாட்டரங்கத்திற்குத் தேவைப்படாதபோது இங்கு உற்பத்தி செய்யப்படும் மின்னாற்றல் 6000 பேர் நுகருமாறு இருக்கும்.  

## 2013 பிபா கூட்டமைப்புக்களின் கோப்பைப் போட்டி

<div></div>  
| நாள் | நேரம் (UTC-03) | அணி #1 | முடிவு. | அணி #2 | சுற்று | வருகைப்பதிவு |
| --- | --- | --- | --- | --- | --- | --- |
| சூன் 16, 2013 | 19:00 | 2-1 | குழு B | 41,705 |  |  |
| சூன் 19, 2013 | 19:00 | 4-3 | குழு ஏ | 40,489 |  |  |
| சூன் 23, 2013 | 16:00 | 8-0 | குழு பி | 22,047 | } |  |

## 2014 உலகக்கோப்பை காற்பந்து

<div></div>  
| நாள் | நேரம் (UTC-03) | அணி #1 | முடிவு. | அணி #2 | சுற்று | வருகைப்பதிவு |
| --- | --- | --- | --- | --- | --- | --- |
| சூன் 14, 2014 | 22:00 | ஆட்டம் 6 | குழு சி |  |  |  |
| சூன் 20, 2014 | 13:00 | ஆட்டம் 24 | குழு டி |  |  |  |
| சூன் 23, 2014 | 17:00 | ஆட்டம் 34 | குழு ஏ |  |  |  |
| சூன் 26, 2014 | 13:00 | ஆட்டம் 45 | குழு ஜி |  |  |  |
| சூன் 29, 2014 | 17:00 | குழு டி வெற்றியாளர் | ஆட்டம் 52 | குழு சி இரண்டாதவர் | பதினாறுவர் சுற்று | } |
# இலங்கையில் தமிழர் - ஒரு இனக்குழு ஆக்கம் பெற்ற வரலாறு (நூல்)



**இலங்கையில் தமிழர் - ஒரு இனக்குழு ஆக்கம் பெற்ற வரலாறு** என்பது இலங்கையில் தமிழர்களுடைய வரலாறு கூறும் நூல் ஆகும். இந்நூலில், யாழ்ப்பாண இராச்சியம் தோன்றுவதற்கு முற்பட்ட காலம், குறிப்பாக பொ.ஆ.மு 300 தொடக்கம் பொ.ஆ 1200 வரையிலான காலப்பகுதி ஆய்வுக்கு எடுத்துக்கொள்ளப்பட்டுள்ளது. இந்த ஆய்வு நூலை கா. இந்திரபாலா எழுதியுள்ளார். குமரன் புத்தக இல்லம் பதிப்பித்த இந்நூலின் முதற்பதிப்பு 2006 ஆம் ஆண்டில் வெளியானது.  

## பின்னணி
இந்த நூல் 40 ஆண்டுகளுக்கு மேற்பட்ட ஆய்வுகளின் விளைவாக உருவானது என்பதை இந்நூலுக்கான நூலாசிரியரின் முன்னுரையில் இருந்து அறிய முடிகிறது. நூலாசிரியரின் மேற்படிப்போடு தொடர்புடைய ஆய்வுகள் மூலம் சேகரிக்கப்பட்ட தகவல்களும், அதன் பின்னர் அண்மைக் காலம் வரை கிடைத்த தகவல்களுமே இந்நூலுக்கான அடிப்படை. இந்த நூலுக்கு உதவிய தரவுகளை முன்வைத்து இதே விடயம் சார்ந்ததும் இதே நூலாசிரியரால் எழுதப்பட்டதுமான ஆங்கில நூல் ஒன்று 2005 ஆம் ஆண்டில் வெளியிடப்பட்டது.  

## நோக்கம்
இலங்கையில் சிங்களவரும் தமிழரும் நீண்ட காலமாகவே இலங்கையில் வாழ்ந்து வந்துள்ளனர். இவ்வாறு, இலங்கையின் வரலாற்றுக் காலத்தின் தொடக்க நூற்றாண்டுகளில் வாழ்ந்த தமிழர்களைப் பற்றியும், ஆரம்பத்தில் தீவின் பல பகுதிகளிலும் பரந்து வாழ்ந்த இவர்கள் பிற்காலத்தில் வடக்கு, வடமேற்கு, கிழக்கு ஆகிய பகுதிகளில் செறிந்து ஒரு தமிழ் பேசும் சமூகமாக உருவான வரலாறு குறித்தும் ஆராய்வதே இந்த நூலின் நோக்கமாக இருந்துள்ளது.  

## உள்ளடக்கம்
அறிமுக உரையைத் தொடர்ந்து வரும் இந்நூல் எட்டுப் பிரிவுகளாகப் பின்வரும் தலைப்புக்களில் அமைகின்றது.  
1. மக்கள் வருகை
1. ஆதி இரும்புக்காலம்
1. ஆரியரும் திராவிடரும்
1. இளமக்களும் தமிழ் மக்களும்
1. ஆதி வரலாற்றுக்காலம்
1. ஹெள மக்களும் தமிழ் மக்களும்
1. ஹெளவரும் தமிழரும்
1. சிங்களரும் தமிழரும்

இவற்றின் பின்னர் பின்னுரையும் அதைத் தொடர்ந்து பிற்சேர்க்கைப் பகுதியில் இலங்கைத் தமிழர் வரலாற்றோடு தொடர்புடைய 9 பிற்சேர்க்கைகள் தரப்பட்டுள்ளன. இவை, சமஸ்கிருதமயமாக்கக் கதைகள், ஆனைக்கோட்டை முத்திரை, கந்தரோடை முத்திரை, கந்தரோடை பிராமிக் கல்வெட்டு, ராஜராஜப் பெரும்பள்ளி, சைவ வெண்கலச் சிற்பங்கள், ஈழம் எனப்பட்ட தெங்கு, அனுராதபுரத்தில் உள்ள தமிழ்க் கல்வெட்டுக்கள், தென்னிலங்கை என்னும் தலைப்புக்களில் அமைந்தவை.  

இவற்றோடு சிறப்புச் சொல் விளக்கம், தமிழ் ஆங்கில மொழிகளிலான நூற் பட்டியல், சொல்லடைவு ஆகிய பகுதிகள் உள்ளன. நூலின் இறுதியில் 5 நிலப்படங்களும், 36 படங்களும் சேர்க்கப்பட்டுள்ளன.
# மகேந்திரன் (நடிகர்)

**மகேந்திரன்** இந்தியத் திரைப்பட நடிகராவார். திரைப்படத்துறையில் குழந்தை நட்சத்திரமாக நடித்துள்ளார். 2013ல் விழா திரைப்படத்தின் மூலம் கதாநாயகனாக உயர்ந்துள்ளார். இரு முறை சிறந்த குழந்தை நட்சத்திரத்திற்கான தேசிய விருதினையும், நந்தி விருதினையும் பெற்றுள்ளார்.  

தமிழ், மலையாளம், தெலுங்கு ஆகிய தென்னிந்திய மொழித் திரைப்படங்களில் நடித்துள்ளார்.  

## திரைப்படங்கள்
| **ஆண்டு** | **படம்** | **கதாப்பாத்திரம்** | **மொழி** | **குறிப்பு** |
| --- | --- | --- | --- | --- |
| 1994 | *நாட்டாமை (திரைப்படம்)* | தமிழ் |  |  |
| 1995 | *தாய்க்குலமே தாய்க்குலமே* | தமிழ் | சிறந்த குழந்தை நடிகருக்கான தமிழ்நாடு மாநில விருது |  |
| *முத்து (திரைப்படம்)* | தமிழ் |  |  |  |
| 1996 | *மகாபிரபு* | தமிழ் |  |  |
| 1997 | *வாய்மையே வெல்லும்* | ராஜா | தமிழ் |  |
| *ஆஹா* | அஜய் | தமிழ் |  |  |
| 1998 | *கும்பகோணம் கோபாலு* | தமிழ் | சிறந்த குழந்தை நடிகருக்கான தமிழ்நாடு மாநில விருது |  |
| *என் உயிர் நீ தானே* | தமிழ் |  |  |  |
| *Mohanayanangal* | மலைாளம் |  |  |  |
| 1999 | *சூர்யப் பார்வை* | விஜய் | தமிழ் |  |
| *மின்சார கண்ணா* | தமிழ் |  |  |  |
| ''தேவி | தெலுங்கு | சிறந்த குழந்தை நடிகருக்கான நந்தி விருது |  |  |
| *திருப்பதி ஏழுமலை வெங்கடேசா* | உத்தப்பா | தமிழ் |  |  |
| *பாட்டாளி* | தமிழ் |  |  |  |
| *நீ வருவாய் என* | தமிழ் |  |  |  |
| *படையப்பா* | தமிழ் |  |  |  |
| *பூமகள் ஊர்வலம்* | சரவணன் | தமிழ் |  |  |
| 2000 | *சுதந்திரம் (2000 திரைப்படம்)* | தமிழ் |  |  |
| *மாயி* | மாாண்டி | தமிழ் |  |  |
| *முகவரி (திரைப்படம்)* | தமிழ் |  |  |  |
| 2001 | *லிட்டில் ஹார்ட்ஸ்* | தெலுங்கு | சிறந்த குழந்தை நடிகருக்கான நந்தி விருது |  |
| *அசோகவனம்* | ராகுல் | தமிழ் |  |  |
| *விஸ்வநாதன் ராமமூர்த்தி* | தமிழ் |  |  |  |
| 2003 | *சிம்மாஹாத்ரி* | தெலுங்கு |  |  |
| *ஆளுக்கொரு ஆசை* | தமிழ் |  |  |  |
| 2010 | *முதல் காதல் கதை* | தமிழ் |  |  |
| *ஜக்குபாய்* | மோனிசா நண்பன் | தமிழ் |  |  |
| 2013 | *பர்ஸ்ட் லவ்* | தெலுங்கு |  |  |
| *விழா* | சுந்தரம் | தமிழ் |  |  |
| 2014 | *அக்கி* | தமிழ் | படபிடிப்பில் |  |
| *போரிட பழகு* | தமிழ் | படபிடிப்பில் | } |  |
# அல்போன்சா (நடிகை)



**அல்போன்சா** இந்திய நடிகையும், நடன மங்கையும் ஆவார். இவர் தென்னிந்திய திரைப்படங்கள் பலவற்றில் குத்தாட்டப் பாடலுக்கு நடனமாடியுள்ளார். இவர் சென்னையில் பிறந்தவர். கே. எஸ். ரவிக்குமார் இயக்கிய *பஞ்சதந்திரம் (திரைப்படம்)* (2002) மற்றும் *காதல் சடுகுடு (திரைப்படம்)* (2003) ஆகியவற்றில் துணை நடிகையாக நடித்துள்ளார்.  

## சில திரைப்படங்கள்
| ஆண்டு | படம் | கதாப்பாத்திரம் | மொழி | குறிப்பு |
| --- | --- | --- | --- | --- |
| 1995 | *பாட்ஷா* | தமிழ் | சிறப்புத் தோற்றம் |  |
| 1995 | *நாடோடி மன்னன்* | தில்ருபா | தமிழ் |  |
| 1996 | *தொங்கதா* | தெலுங்கு | சிறப்புத் தோற்றம் |  |
| 1997 | *புதையல்* | தமிழ் | சிறப்புத் தோற்றம் |  |
| 1997 | *ஜிந்தாபாத்* | கன்னடம் | சிறப்புத் தோற்றம் |  |
| 1997 | *லோஹா* | இந்தி | சிறப்புத் தோற்றம் |  |
| 1997 | *பெரிய மனுசன்* | தமிழ் | சிறப்புத் தோற்றம் |  |
| 1998 | *தாயின் மணிக்கொடி* | தமிழ் | சிறப்புத் தோற்றம் |  |
| 1998 | *சேரன் சோழன் பாண்டின்* | தமிழ் | சிறப்புத் தோற்றம் |  |
| 1999 | *அன்டர்வேல்டு* | கன்னடம் | சிறப்புத் தோற்றம் |  |
| 1999 | *அழகர்சாமி* | தமிழ் | சிறப்புத் தோற்றம் |  |
| 1999 | *ராஜஸ்தான்* | தெலுங்கு |  |  |
| 1999 | *சிவன்* | தமிழ் | சிறப்புத் தோற்றம் |  |
| 1999 | *திருப்பதி ஏழுமலை வெங்கடேசா* | Gajala | தமிழ் |  |
| 2000 | *கௌரவடு* | தெலுங்கு | சிறப்புத் தோற்றம் |  |
| 2001 | *பத்ரி* | தமிழ் | சிறப்புத் தோற்றம் |  |
| 2001 | *தில்* | தமிழ் | சிறப்புத் தோற்றம் |  |
| 2001 | *ரா* | தெலுங்கு |  |  |
| 2000 | *கௌரவுடு* | தெலுங்கு | சிறப்புத் தோற்றம் |  |
| 2002 | *பஞ்சதந்திரம்* | தமிழ் |  |  |
| 2003 | *காதல் சடுகுடு* | கரோலினா | தமிழ் | சிறப்புத் தோற்றம் |
| 2003 | *அம்மா நானா ஓ தமிழ் அம்மாயி* | தெலுங்கு |  |  |
| 2003 | *மஹா நந்தி* | தெலுங்கு |  |  |
| 2012 | *மதராசி* | மலையாளம் | } |  |
# ஆற்றி


ஆற்றி (coolant), அணு உலைகளில் வெப்பத்தைத் தணிக்கப் பயன்படுத்தப்படும் பொருட்கள் **ஆற்றி** எனப்படுகின்றன. சாதாரண நன்னீர், கனநீர்,போன்றவைகள் ஆற்றிகளாகப் பயன்படுகின்றன. அதிக அழுத்தத்தில் காற்றும், உருகிய நிலையிலுள்ள சோடியமும் பயன் படுத்தப்படுகிறது. இவைகளிலுள்ள வெப்பம் நீராவியினைப் பெறவும், சுழலியினை இயக்கி மின் உற்பத்திக்கும் பயன்படுகிறது.
# இடைவெளி (நூல்)


**இடைவெளி** 1984 ஆம் ஆண்டு வெளிவந்த ஒரு தமிழ்ப் புதினம் ஆகும். இது ஆசிரியர் எஸ். சம்பத்தின் ஒரே ஒரு புதினப் படைப்பு ஆகும்.  

இந்தப் புதினத்தின் நாயகன் பற்றி ச. ராமகிருஷ்ணன் பின்வருமாறு கூறுகிறார்: "இடைவெளி நாவலின் நாயகன் தினகரன். அவன் சம்பத்தின் சாயலில் உருவானவன். தினசரி வாழ்வின் ஒவ்வொரு நிகழ்வையும் குறித்து அவன் ஆழ்ந்து யோசிக்க கூடியவன். அதில் தனது மனநெருக்கடியின் தீர்வு ஒளிந்திருக்கிறதா என்று பரிசீலனை செய்து பார்க்கிறான். நாவலின் முதல் பக்கத்திலே அவரது மனத்தீவிரம் தெளிவாக சொல்லப்பட்டுவிடுகிறது. சாவு கடைசி பட்ச உண்மை என்பது எவ்வளவு நிஜமோ அவ்வளவு உண்மை உயிர்வாழ்தலின் ருசி என்றும் சம்பத் விவரிக்கிறார். "
# உள்வைப்பு

யை உள்வைத்தல்.]]  

**உள்வைப்பு** (ஆங்கிலம்: *Stuffing*) என்பது, சில உணவு வகைகளில் உள்வைக்கப்படும் ஒரு உணவுப் பொருள் ஆகும். இப்படியான பல உணவுகள் இறைச்சி, காய்கறிகள், முட்டை என்பவற்றை உள்வைத்தே சமைக்கப்படுகின்றன. மாப்பொருள்கள், வேறொரு உணவு பொருளில் உள்ள துவாரத்தினுள் நிரப்பப் பயன்படுத்தப்படுகின்றன.
# மோர் வட்டம்


**மோர் வட்டம்** (*Mohr's circle*, **மோரின் வட்டம்**) என்பது பொருட்களின் மீது ஏற்படும் தகைவினை (Stress) இரு பரிமாண முறையில் குறிப்பிடுவதற்காக கிறிஸ்டியன் ஓட்டோ மோர் என்பவரால் உருவாக்கப்பட்டது. இதன் மூலம் ஒரு பொருளின் மீது ஏற்படும் விசைகளால் அதன் மீது உருவாகும் இயல் தகைவு <math>\sigma_\mathrm{n}</math> (Normal Stress) மற்றும் குறுக்கத் தகைவு (Shear Stress) போன்றவற்றைப் பற்றி எளிதாக அறிந்துகொள்ள முடியும்.  

பொதுவாக இரு பரிமாண முறையில் விசை செயல்படும் போது மோர் வட்டத்தின் மூலம் அதன் பெரும மற்றும் சிறும மதிப்பிலான தகைவின் அளவினை எண்ணுரு அளவில் பெற முடியும். எடுத்துக்காட்டாக கிடைமட்டத் திசையிலும் செங்குத்துத் திசையிலும் விசை செயல்படும்போது, படத்தில் காட்டியுள்ளவாறு அதன் தகைவின் பெரும மதிப்பினை <math>\sigma_\mathrm{1}</math> மூலமாகவும், தகைவின் சிறும மதிப்பினை <math>\sigma_\mathrm{2}</math> மூலமாகவும் அறிய முடியும். மேலும் இதன் குறுக்கத் தகைவின் பெரும மதிப்பு <math>\tau_\mathrm{max}</math>, முதன்மை தகைவு போன்றவற்றை இந்த *மோர் வட்டம்* மூலம் பெறலாம். வடிவமைப்பு பொறியாளர் ஒரு புதிய அல்லது ஏற்கனவே இருக்கும் வடிவமைப்பை மாற்ற இயலும் போது இந்த மோர் வட்டம் பெரிதளவில் பயன்படும். மேலும் பொருட்களின் பகுப்பாய்வியலில் பல்வேறு வகையான விசைகளை பற்றி எளிதாக தெரிந்து கொள்வதற்கு இந்த மோர் வட்ட வரைபடம் இன்றியமையாதது.  

## வரையும் முறை

:#கொடுக்கப்பட்ட விசைகளுக்கு ஏற்றவாறு அதன் *விசையியல்* படம் வரையப்பட வேண்டும்.  
:#படத்தில் காட்டியுள்ளவாறு விசையானது இரு பரிமாண முறையில் செயல்படுகிறது எனக் கொள்வோம். அதாவது *கிடைமட்டத் திசையில்* ஒரு விசையும் *செங்குத்துத் திசையில்* மற்றொரு விசையும் செயல்படுகிறது. மேலும் ஒரு குறுக்க விசை அதன் வளைபரப்பின் மீது செயல்படுகிறது.  
:#*கிடைமட்ட அச்சு* மற்றும் செங்குத்து அச்சினை வரைய வேண்டும். இங்கு விசையானது இழுவிசையாக (Tensile Force) இருந்தால் அதனை கிடைமட்ட அச்சின் வலப்பக்கத்தில் குறிப்பிட வேண்டும். விசையானது அமுக்கு விசையாக இருந்தால் அதனை செங்குத்து அச்சிற்கு இடப்பக்கத்தில் குறிப்பிட வேண்டும். இது பொதுவாக நேர் மற்றும் எதிர் குறிகளை பெற்றிருக்கும்.  
:#<math>\sigma_x</math> மற்றும் <math>\sigma_y</math> இன் மதிப்புகளை கிடைமட்ட அச்சில் குறிக்கவும். அதன்பின் அவ்விரண்டு மதிப்புகளுக்கிடையே நடுவில் புள்ளியைக் குறிக்கவும்.  
:#அப்புள்ளியை மையமாகவும், <math>\tau_{max}</math> ஆரமாகவும் வைத்து வட்டம் வரைய வேண்டும். அவ்வட்டமானது <math>\sigma_x</math> மற்றும் <math>\sigma_y</math> தகைவுகளுக்கு நடுவில் அமையும் வண்ணம் இருக்கும்.  
:#வட்டமானது கிடைமட்ட அச்சுடன் ஏற்படுத்தும் மீப்பெரும் தொலைவு *பெரும முதண்மை தகைவு* <math>\sigma_1</math> எனவும், மிகக்குறைந்த தொலைவு *சிறும முதண்மை தகைவு* <math>\sigma_1</math> எனவும் அழைக்கப்படுகிறது.  
:#கிடைமட்ட அச்சிற்கும் கோணம் ஏற்படுத்தும் வகையில் அமைந்துள்ள வட்டத்தின் புள்ளிக்கும் இடைப்பட்ட தொலைவு *இயல் தகைவு* <math>\sigma_n</math>ஆகும்  

இந்த செயல்பாடுகள் மூலம் பொருட்களின் மீது செயல்படும் பல்வேறு வகையான விசைகளால் ஏற்படும் தகைவினை அறிய இயலும்
# பன்டனல் அரங்கம்



**பன்டனல் அரங்கம்** அல்லது **அரீனா பன்டனல்** (*Arena Pantanal*) பிரேசிலின் குய்யாபா நகரில் கட்டமைக்கப்பட்டு வரும் பன்னோக்கு அரங்கமாகும்.இது முன்பிருந்த *ஓசே பிராகெல்லி விளையாட்டரங்கத்தை* இடித்துக் கட்டப்பட்டு வருகிறது. பன்னாட்டு காற்பந்து கூட்டமைப்பு அவையின் பரிந்துரைகளுக்கேற்ப புதிய அரங்கம் அமைக்கப்பட்டு வருகிறது. இங்கு 2014 உலகக்கோப்பை காற்பந்து போட்டியின் நான்கு ஆட்டங்கள் நடக்க உள்ளன. இதன் கொள்ளளவு 42,968ஆக மதிப்பிடப்பட்டுள்ளது. இந்த திட்டத்திற்கான செலவு மதிப்பீடு அமெரிக்க டாலர் 518.9 மில்லியன்களாகும்.  

## 2014 உலகக்கோப்பை காற்பந்து

| நாள் | நேரம் (ஒ.அ.நே-04) | அணி #1 | முடிவு | அணி #2 | சுற்று | வருகைப்பதிவு |
| --- | --- | --- | --- | --- | --- | --- |
| சூன் 13, 2014 | 18:00 | ஆட்டம் 4 | குழு பி |  |  |  |
| சூன் 17, 2014 | 18:00 | ஆட்டம் 16 | குழு எச் |  |  |  |
| சூன் 21, 2014 | 18:00 | ஆட்டம் 28 | குழு எப் |  |  |  |
| சூன் 24, 2014 | 16:00 | ஆட்டம் 37 | குழு சி | } |  |  |
# மணற்குன்று அரங்கம்



**மணற்குன்று அரங்கம்** அல்லது **டுனாசு அரங்கம்** ("Arena das Dunas") பிரேசிலின் நத்தால் நகரில் காற்பந்தாட்டங்களுக்கெனவே போப்புலசு நிறுவனத்தின் முன்னணி விளையாட்டிட வடிவமைப்பாளர் கிறித்தோபர் லீ வடிவமைத்துள்ள விளையாட்டரங்கமாகும். சனவரி 2011 முதல் கட்டப்பட்டு வரும் இந்த விளையாட்டரங்கு 2014 உலகக்கோப்பை காற்பந்து ஆட்டங்களை ஏற்று நடத்தவிருக்கிறது. ஏற்கனவே இருந்த மக்காடோவ் விளையாட்டரங்கை இடித்து புதியதாக இது கட்டப்பட்டு வருகிறது.  

புதிய அரங்கத்தில் 45,000 பேர் அமரக்கூடும். இந்த வளாகத்திலேயே அங்காடி மையம், வணிக கட்டிடங்கள், பன்னாட்டு தரம் பேணும் விடுதிகள், செயற்கை ஏரி ஆகியன அமைக்கப்படுகின்றன.  
## 2014 உலகக்கோப்பை காற்பந்து

| நாள் | நேரம் (UTC-03) | அணி #1 | முடிவு | அணி #2 | சுற்று | வருகைப்பதிவு |
| --- | --- | --- | --- | --- | --- | --- |
| சூன் 13, 2014 | 13:00 | ஆட்டம் 2 | குழு ஏ |  |  |  |
| சூன் 16, 2014 | 19:00 | ஆட்டம் 14 | குழு ஜி |  |  |  |
| சூன் 19, 2014 | 19:00 | ஆட்டம் 22 | குழு சி |  |  |  |
| சூன் 24, 2014 | 13:00 | ஆட்டம் 39 | குழு டி | } |  |  |
# நான்-ஸ்டாப்



**நான்-ஸ்டாப்** 2014ம் ஆண்டு வெளியான பிரான்ஸ் மற்றும் ஐக்கிய அமெரிக்க அதிரடி திரைப்படமாகும். ஜாமே காலெட்-செர்ரா இயக்கத்தில் லியம் நீசோன், ஜூலியானா மூரே, நேட் பார்க்கர், மைக்கேல் டாக்கேரி, லினஸ் ரோச்சே, சிட்டி McNairy மற்றும் கோரே ஸ்டோல் நடித்திருக்கின்றார்கள்.  

## நடிகர்கள்
- லியம் நீசோன்
- ஜூலியானா மூரே
- நேட் பார்க்கர்
- மைக்கேல் டாக்கேரி
- லினஸ் ரோச்சே
- சிட்டி McNairy
- கோரே ஸ்டோல்
- ஷியா விக்ஹாம்

## படப்பிடிப்பு
நவம்பர் 1 2012ம் ஆண்டு நியூ யார்க் ஸ்டோடிவில் Maspeth, Queens, நியூ யார்க் சிட்டி போன்ற இடங்களில் மற்றும் டிசம்பர் 7ம் திகதி Long Island MacArthur Airportல் படபிடிப்பு நடந்தது.
# பைக்சாடா அரங்கம்



**பைக்சாடா அரங்கம்** (*Arena da Baixada*, , *அரீனா பைக்‌ஷாடா*) என்று பரவலாக அறியப்படும் (**ஜோக்கிம் அமெரிக்கொ குயிமாரெசு விளையாட்டரங்கம்** (*Estádio Joaquim Américo Guimarães*) பிரேசிலின் பரானா மாநிலத்தின் தலைநகரான குரிடிபே நகரின் புறநகர்பகுதியான *அக்குவா வெர்டெ* பகுதியில் அமைந்துள்ள காற்பந்தாட்ட அரங்கமாகும். 1914ஆம் ஆண்டில் திறக்கப்பட்ட இந்த விளையாட்டரங்கம் அத்லெடிக்கொ பராயனாயன்சு கழகத்திற்கு உரிமையானது; இதன் பராமரிப்பையும் இயக்கத்தையும் அக்கழகமே கவனிக்கிறது. 2014 உலகக்கோப்பை காற்பந்து ஆட்டங்கள் நடைபெறும் இடங்களில் இதுவும் ஒன்றாக தெரிந்தெடுக்கப்பட்டுள்ளது.  
## மேற்சான்றுகள்
# தாவீதின் கோபுரம்



**தாவீதின் கோபுரம்** (*Tower of David*, (, *Migdal David*, , *Burj Daud*) என்பது யோப்பா வாயிக்கு அருகில் எருசலேமின் பழைய நகர் நுழைவில் அமைந்துள்ள புராதான நகரப் பாதுகாப்பு அரண் ஆகும்.  

பழைய நகர் பாதுகாப்பிலுள்ள தந்திரோபாய பலவீனப் பகுதிகளை பலப்படுத்த கட்டப்பட்ட இந் நகரப் பாதுகாப்பு அரண் தற்போது கி.மு. 2ம் நூற்றாண்டில் கட்டப்பட்ட அத்திவாரத்தின் மேல் அமைந்துள்ளது. இக் கோபுரம் எருசலேமை வெற்றி கொண்ட கிறித்தவர், இசுலாமியர், மம்லுக், துருக்கியர் ஆகியோரால் தொடர்ச்சியாக அழிக்கப்பட்டது. இது 2700 ஆண்டு பழமையான முக்கியத்துவம்மிக்க தொல்பொருள் கண்டுபிடிப்புக்களையும், இசையரங்கு போன்ற பல நிகழ்வுகளுக்கான இடமாகவும் திகழ்கிறது.  

"தாவீதின் கோபுரம்" எனும் பெயரை பைசாந்திய கிறித்தவர்கள் இவ்விடம் தாவீன் அரண்மனை இருந்த இடமாகக் கருதி இட்டனர். விவிலியத்தின் இனிமைமிகு பாடல் நூலிலிருந்து "தாவீதின் கோபுரம்" எனும் பெயரை அவர்கள் பெற்றனர்.
# காயத்ரி ஜெயராமன்



**காயத்ரி ஜெயராமன்** இந்தியத் திரைப்பட நடிகையாவார். ஒரு சோப்பு கம்பெனி நடத்திய மிஸ் சென்னை அழகிப் போட்டியில் வென்று அப்படியே வடிவழகுகில் நுழைந்து, மனதைத் திருடி விட்டாய் மூலம் தமிழ் சினிமாவுக்கு வந்தவர் காயத்ரி ஜெயராம்.இவர் தமிழ், கன்னடம், தெலுங்கு, மலையாளம் போன்ற மொழி திரைப்படங்களில் நடித்துள்ளார்.  

## பிறப்பும் வளர்ப்பும்
**காயத்ரி ஜெயராம்** என்று அறியப்படும் இவர் குல்பர்கா அருகில் சஹாபாத்தில் ஜெயராமன் -சித்ரா தம்பதியரின் மகளாய் 1984 செப்டம்பர் 27 இல் பிறந்தார். இவரது குடும்பம் 1988 இல் சென்னைக்குக் குடிபெயர்ந்தது. இவரது கல்வி ஆதர்ஷ் வித்யாலயாவிலும், பின்னர் மும்பையில் உள்ள சர்ச் பார்க்கிலும் தொடர்ந்தது. இவர் மருத்துவம் படிக்கவே முயன்றார். இவர் போர்டு பரீட்சையில் தேறி 94% மதிப்பெண் பெற்றும் இளஞ்கலைப் பட்டப்படிப்பு தான் படிக்க முடிந்தது. இந்நிலையில் படிப்பும், விளம்பர மாடலாகவும் இருந்து, சென்னை எஸ். ஆர். எம். கல்லூரியில் பிசியோ தெராபி படித்தார். நல்லி சில்க்ஸ், குமரன் சில்க்ஸ், போத்தீஸ் மற்றும் சென்னை சில்க்ஸ் போன்ற நிறுவனங்களுக்கு வடிவழகு செய்து கொண்டே 1997 அக்டோபர் மாதம் *மிஸ் தமிழ்நாடு* பட்டத்தையும், 1998 இல் *மிஸ் தென்னிந்தியா* பட்டத்தையும் வென்றார். *மிஸ் பெமினா இந்தியா* 2000 போட்டியில் 8000 விண்ணப்பத்தில் 26 பேர் தெரிவு செய்யப்பட்டனர். அதில் இவருக்கு நான்காவது இடம் கிடைத்தது.  

## சினிமா வாழ்வும் , சொந்த வாழ்க்கையும்
2001 இல் நீலா என்ற கன்னட படத்திலும் அசோகா என்ற இந்தி படத்தில் கரீனா கபூருடனும் *மனதை திருடி விட்டாய்* என்ற தமிழ்  
படத்திலும் நடித்தார். நீலா வெற்றிப் படமாக அமைந்தது. மனதை திருடிவிட்டாய் படத்தில் மஞ்சக் காட்டு மைனா என்ற பாட்டில் அவரது நடனம் வெகுவாக ரசிகர் வட்டத்தை சேர்த்தது. தமிழில் வாய்ப்புகள் குறைந்தபோது மலையாளத் திரைப்படங்களுக்குச் சென்றார். பின்னர் சன் டிவி உள்ளிட்ட சில தொலைக்காட்சிகளில் தொகுப்பாளராகவும் பணியாற்றினார். 2002 இல் வெளியான ஏப்ரல் மாதத்தில் என்ற திரைப்படத்தில் முக்கிய வேடத்தில் தோன்றினார். வசீகரா படத்திலும் தோன்றினார். பின்னர் சின்னத்திரையிலும் நடித்தார்.  

பின்னர் அவர் ஸ்கூபா டைவிங் பயிற்சியாளராக மாறினார். சிங்கப்பூரில் உள்ள ஒரு ஹோட்டலில் ஸ்கூபா டைவிங் பயிற்சியாளராகச் சில காலம் பணியாற்றினார். பின்னர் அந்தமானில் உள்ள ஒரு ரிசார்ட்டில் ஸ்கூபா டைவிங் பயிற்சியாளராகப் பணியாற்ற ஆரம்பித்தார். அப்போதுதான் அந்த ரிசார்ட்டின் உரிமையாளர் சமீத்துக்கும், காயத்ரிக்கும் காதல் மூண்டது. இரண்டு வருடங்களாக இருவரும் தீவிரமாகக் காதலித்து வந்தனர். பின்னர் இரு வீட்டார் சம்மதத்துடன் 2007 மே 13ம் தேதி காலை 7.30 மணிக்கு இருவருக்கும் அந்தமானில் உள்ள ஹேவ்லாக் தீவில் சமித் சவ்ஹ்னி என்பாரை மணந்தார். அங்கு ஸ்கூபா டைவிங் பள்ளி ஒன்றை நிர்வகித்து வருகிறார்.  

## திரைப்படங்கள்
| ஆண்டு | படம் | கதாப்பாத்திரம் | மொழி | குறிப்பு |
| --- | --- | --- | --- | --- |
| 2001 | *நீலா (திரைப்படம்)* | நீலா | கன்னடம் |  |
| *அசோகா* | இந்தி | சிறப்புத் தோற்றம் |  |  |
| *மனதை திருடிவிட்டாய்* | சுருதி | தமிழ் |  |  |
| 2002 | *Aaduthu Paaduthu* | காயத்ரி | தெலுங்கு |  |
| *சிறீ* | தமிழ் |  |  |  |
| *ஏப்ரல் மாதத்தில்* | நிம்மி | தமிழ் |  |  |
| 2003 | *வசீகரா* | ஆசா | தமிழ் |  |
| 2004 | *நிஜன் சல்பேரு ராமன்குட்டி* | சங்கீதா | மலையாளம் |  |
| 2005 | *நாயுடு எல்எல்பி* | தெலுங்கு |  |  |
| 2005 | *லோகநாதன் அய்.ஏ.எசு* | துர்கா | மலையாளம் |  |
| *சுவாமி* | கன்னடம் | } |  |  |

## ஆதாரம்

## வெளி இணைப்பு
-
# சுவாதி (நடிகை)



**சுவாதி** இந்தியத் திரைப்பட நடிகையாவார். இவர் தமிழ், தெலுங்கு, கன்னடம் மற்றும் இந்தி திரைப்படங்களில் நடித்துள்ளார். வான்மதி மற்றும் தேவா போன்ற தமிழ்த் திரைப்படங்களில் நடித்துள்ளார்.  

## திரை வாழ்க்கை
நடிகர் அஜித் குமாருடன் இணைந்து நடித்த *வான்மதி* திரைப்பட வெற்றிக்குப் பிறகு இவர் தனது படிப்பைத் தொடர தனக்கு வந்த திரைப்பட வாய்ப்புகளை தவிர்த்துவிட்டு தனது சொந்த ஊரான ஐதராபாத்துக்கு திரும்பினார்.  

சிறிய இடைவேளைக்குப் பிறகு நடிக்கத் திரும்பிய இவர் அமீரின் நடிப்பில் 2009-ம் ஆண்டு வெளியான யோகி திரைப்படத்தில் நடித்தார்.  

## வாழ்க்கைக் குறிப்பு
இவருக்கு துபாயைச் சார்ந்த ஒரு தொழிலதிபருடன் திருமணம் நிச்சயிக்கப்பட்டாலும் அந்த திருமணம் நடைபெறவில்லை.  

## நடித்த திரைப்படங்கள்

### தமிழ்த் திரைப்படங்கள்
| ஆண்டு | படம் | கதாப்பாத்திரம் | உடன் நடித்தவர்கள் | குறிப்பு |
| --- | --- | --- | --- | --- |
| 1995 | *தேவா* | பாரதி | விஜய் |  |
| 1996 | *வான்மதி* | வான்மதி | அஜித் குமார் |  |
| *வசந்த வாசல்* | விஜய் |  |  |  |
| *செல்வா* | சுமதி | விஜய் |  |  |
| 1997 | *மாப்பிள்ளை கவுண்டர்* | பிரபு |  |  |
| *மை இந்தியா* |  |  |  |  |
| *நாட்டுப்புற நாயகன்* |  |  |  |  |
| 1999 | *உன்னை தேடி* | சித்ரா | அஜித் குமார் |  |
| *அண்ணன்* |  |  |  |  |
| *சிவன்* | நெப்போலியன், அருண் பாண்டியன் |  |  |  |
| 2001 | *அசத்தல்* | சத்யராஜ் |  |  |
| 2009 | *யோகி* | கரோலின் | அமீர் | } |
# கிறிஸ்துவின் திரு ஆத்துமமே (செபம்)

***கிறிஸ்துவின் திரு ஆத்துமமே*** எனத்துவங்கும் செபமானது கத்தோலிக்க திருச்சபையின் மரபில் நடுக் காலம் முதல் பயன்படுத்தப்பட்டு வரும் செபமாகும். இச்செபமானது கத்தோலிக்கருக்கு நற்கருணையின் மீது இருக்கும் நம்பிக்கைகளையும், திருமுழுக்கு, மற்றும் திருப்பாடுகள் ஆகியவற்றில் இருக்கும் நம்பிக்கைகளையும் அடிப்படையாகக்கொண்டதாகும்.  

ஜீன்-பாப்திஸ்டு லூலி (Jean-Baptiste Lully) இச்செபத்துக்கு இசைவடிவம் கொடுத்துள்ளார். புனித லொயோலா இஞ்ஞாசியார் தனது *ஆன்ம பயிற்சிகள்* (Spiritual Exercises) நூலில் இச்செபத்தை குறிப்பிட்டுள்ளதால் இதன் ஆசிரியர் இவர் என பலர் தவறாக எண்ணுகின்றனர். இக்காரணத்தால் இச்செபமானது *இஞ்ஞாசியார் செபம்* எனவும் அழைக்கப்படுகின்றது. எனினும் அவருக்கு முந்தியே பல செபநூல்களில் இச்செபமானது இடம்பெற்றுள்ளது என்பது குறிக்கத்தக்கது.  

இதன் ஆசிரியர் திருத்தந்தை இருபத்திரண்டாம் யோவான் என்பது சிலர் கருத்து. ஆயினும் இதற்கு எச்சான்றும் இல்லை.  

## செபம்

| :Anima Christi, sanctifica me.
:Corpus Christi, salva me.
:Sanguis Christi, inebria me.
:Aqua lateris Christi, lava me.
:Passio Christi, conforta me.
:O bone Jesu, exaudi me.
:Intra tua vulnera absconde me.
:Ne permittas me separari a te.
:Ab hoste maligno defende me.
:In hora mortis meae voca me.
:Et iube me venire ad te,
:Ut cum Sanctis tuis laudem te.
:In saecula saeculorum.
:Amen | :கிறிஸ்துவின் திரு ஆத்துமமே, என்னைத் தூய்மையாக்கும்
:கிறிஸ்துவின் திரு உடலே, என்னை மீட்டருளும்.
:கிறிஸ்துவின் திரு இரத்தமே, என்னை நிரப்பியருளும்.
:கிறிஸ்துவின் திருவிலாத் தண்ணீரே, என்னை கழுவியருளும்.
:கிறிஸ்துவின் திருப்பாடுகளே, என்னைத் திடப்படுத்தும்.

:ஓ, நல்ல இயேசுவே, எனக்கு செவி சாய்த்தருளும்.
:உம் திருக்காயங்களுக்குள் என்னை மறைத்தருளும்.
:உம்மை விட்டு என்னைப் பிரியவிடாதேயும்.
:பகைவரிடமிருந்து என்னைக் காத்தருளும்.
:என் மரண நேரத்தில் என்னை அழைத்து,
:உம் புனிதரோடு எக்காலமும்
:உம்மைப் புகழ எனக்குக் கற்பித்தருளும்
:ஆமென். | } |
| --- | --- | --- |
# லொயோலா இஞ்ஞாசியாரின் ஆன்ம பயிற்சிகள்



**லொயோலா இஞ்ஞாசியாரின் ஆன்ம பயிற்சிகள்** (இயற்றப்பட்ட காலம் 1522-1524) என்பது கிறுத்தவ தியான முயற்சி நூலாகும். இது நான்கு பாகங்களைக்கொண்டது. இத்தியானத்தினை செய்ய 28 முதல் 30 நாட்கள் ஆகும். இந்த நூல் இத்தியானங்களை செய்ய விழைவோருக்கு தம் வாழ்வில் இயேசு செய்ய விரும்புவதை கண்டறியவும் அவரோடு ஆழ்ந்த உறவு கொள்ளவும் உதவுவதாக நம்பப்படுகின்றது. இது கத்தோலிக்க பார்வையில் எழுதப்பட்டாளும் கத்தோலிக்கரல்லாதவரும் இதனை பயன்படுத்தும் வகையில் இது அமைந்துள்ளது. 1548இல் இந்நூலுக்கு திருத்தந்தை மூன்றாம் பவுல் ஒப்புதல் அளித்தார். இப்பயிற்சிகள் லொயோலா இஞ்ஞாசியார் *மன்ரேசா* என்னும் குகையில் செய்த தியானத்தின் விளைவாகும்.  

தமிழில் இந்த நூல் 1927இல் சந்தியாகப்பர் என்னும் இயேசு சபை குருவால் மொழிபெயர்க்கப்பட்டு, திருச்சி தூய வளனார் தொழிற்கல்வி அச்சகத்தில் அச்சிடப்பட்டு *'மன்ரேசா: அர்ச். லொயோலா இஞ்ஞாசியார் எழுதிய ஞான முயற்சிகள் (தியானப் பிரசங்கங்கள்)* என்னும் பெயரில் வெளியானது. இது 1962இல் மதுரை தே நொபிலி அச்சகப் பண்ணையில் மீள் பதிப்பு செய்யப்பட்டது.
# தாய் மாமன்

**தாய் மாமன்** தமிழர் பண்பாட்டில் இருக்கும் ஒரு முக்கிய உறவு முறையாகும். இது தாயின் உடன் பிறந்தவரைக் குறிக்கும். பெரும்பாலான தாலாட்டுப் பாடல்களில் மாமன் பெருமையைக் கூறும் பாடல்களே அதிகம்.  

தமிழர்களின் உறவுமுறைப்படி, இவர் தனது உடன் பிறந்த சகோதரிகளின் (அக்கா/தங்கை) மகன் மற்றும் மகள்களுக்கு மாமனார் முறையில் இருக்கிறார்  

## சடங்குகளில் முக்கியத்துவம்
### தொட்டிலிடுதல்
குழந்தை பிறந்ததும் தாய் மாமன் தொட்டில் கம்பு, தொட்டிற் சீலை அல்லது தொட்டில் முண்டு போன்றவற்றைக் கொண்டுவந்து தொட்டில் கட்டி குழந்தையைக் கிடத்தி மூன்றுமுறை ஆட்டிவிடும் வழக்கம் பல குடும்பங்களில் உண்டு.  

### காது குத்துதல்
காது, மூக்கு ஆகிய பகுதிகளில் துளையிட்டு உலோக ஆபரணம் பூட்டுவதற்கு தாய் மாமன் மடியில் குழந்தையை அமர வைத்துக் காது குத்துதல் என்பது மாறாத வழக்கமாக இருந்து வருகிறது.  

பாடல் வரிகள்;  
<blockquote>கண்ணான அம்மாளுக்கு - ஏனம்மா  
காதுகுத்தப் போறாகன்னு  
கிண்ணியில் சந்தனமும்  
கிளிமூக்கு வெத்தலையும்  
தங்கத்தினால் ஆபரணமும் - ஏனம்மாளுக்கு  
கொண்டு வந்தார் தாய்மாமன்</blockquote>  

### பூப்புச் சடங்கு
ஒரு பெண் குழந்தை பருவம் அடைந்து விட்டால் தாய் மாமன் சீர் கொண்டு வந்து பூப்படைந்த பெண்ணிற்குப் பச்சை ஓலைகளால் குச்சில் கட்டுதல் அல்லது குடிசை கட்டும் வழக்கமும் தமிழகத்தில் உள்ளது.  

தாய்மாமன் சீர்" தங்கை மகள் பூப்பெய்திய(வயதுக்கு வந்ததும்) தாய் வீட்டுசீர்வரிசையாக(மஞ்சள், குங்குமம்,வெற்றிலை பாக்கு, பச்சை ஓலை குச்சில் கட்டுவது, பட்டுச்சேலை, பூ, மாலை, பாத்திரம், மேளதாளம், வானவேடிக்கைகள் மேலும் பலசகல பொருட்கள் அன்றயதினம் தேவையான) தாய்மாமன் உறவு வழங்குவது தமிழர் மரபுவழி வாழ்வியல் பண்பாட்டு கலாச்சார சடங்கு சம்பிரதாய வழக்கம் இதுவே.  

மருமகள் பூப்பெய்திய புனித நீராட்டு விழா எடுப்பது தாய்மாமன்முறை என்பது எம் தமிழர் மரபின் வழிசம்பிரதாயம்...!!  

### பட்டம் கட்டுதல்
திருமணத்தில் தாலி கட்டிய பிறகு தாய் மாமன் திருமணப் பெண்ணுக்கு நெற்றிப் பட்டம் கட்டுவார். பட்டம் கட்டுதல் என்பது உரிமை கொடுப்பதைக் குறிக்கும் சொல்லாகும்.  

## தமிழ் திரைப்பட பாடல்களில்
'நதியில் விளையாடி கொடியின் தலை சீவி நடந்த இளம்தென்றலே  

வளர் பொதிகை மலை தோன்றி மதுரை﻿ நகர்  

கண்டு பொலிந்த தமிழ் மன்றமே  

மாமன் தங்கை மகளான மங்கை உனக்காக உலகை விலை பேசுவார்..உலகை விலை பேசுவார்  

'தாய் மாமன் சீர் சுமந்து வாராண்டி அவன் தங்கக் கொலுசு கொண்டு தாராண்டி'
# வயலும் வாழ்வும் (தொலைக்காட்சி நிகழ்ச்சி)

**வயலும் வாழ்வும்** பொதிகை தொலைக்காட்சி ஒளிபரப்பும் விவசாயம் சார்ந்த நிகழ்ச்சியாகும். இந்நிகழ்ச்சிகளை வழங்கி வரும் நபர்களில் பனப்பாக்கம் சுகுமாரும் ஒருவர்.  

இந்நிகழ்ச்சியில் மண்புழு உரம், சொட்டு நீர்ப் பாசனம் போன்ற வேளண்மை தொடர்பான செய்திகளை விவசாயிகளுக்கு கூறுகின்றனர்.  

## பாடல்
எம். எஸ். விஸ்வநாதம் இந்நிகழ்ச்சியின் "தாய் நிலம் தந்த வரம் தாவரம்" பாடலை இசையமைத்து பாடியிருந்தார்.  

## ஒளிபரப்பாகும் நேரம்
- காலை 5:30-6:00 மணி வரை.
- மாலை 6:00-6-30 மணி வரை.
# ஆலங்குடி சோமு


**ஆலங்குடி சோமு** (*Alangudi Somu*; 12 திசம்பர் 1932 - 6 சூன் 1997) தமிழ்த் திரைப்பட பாடலாசிரியரும், தயாரிப்பாளரும் ஆவார். இந்தியாவின் தமிழக அரசினால் வழங்கப்படும் கலைமாமணி விருது 1973 - 1974 பெற்றுள்ளார்.  

தமிழ்நாடு, சிவகங்கை மாவட்டம், காரைக்குடியை அடுத்த ஆலங்குடியைச் சேர்ந்தவர் .1960 முதல் 1985 வரை திரைப்பட பாடல்களை எழுதியுள்ளார். 1960 இல் வெளிவந்த யானைப்பாகன் திரைப்படத்திற்காக "ஆம்பளைக்கு பொம்பள அவசியந்தான்" என்பது இவர் எழுதிய முதற்பாடல்.  

## தமிழக அரசியலில் ஒலிக்கும் பல்லவி
ஆயிரம் கைகள் மறைத்து நின்றாலும் ஆதவன் மறைவதில்லை  

ஆணைகள் இட்டே யார் தடுத்தாலும் அலைகடல் ஓய்வதில்லை  

## சில பிரபல பாடல்கள்
- ஆண்டவன் உலகத்தின் முதலாளி... (தொழிலாளி)
- பொன்மகள் வந்தாள் பொருள் கோடி தந்தாள்... (சொர்க்கம்)
- தாயில்லாமல் நானில்லை தானே எவரும் பிறந்ததில்லை... (அடிமைப் பெண்)
- வெள்ளை மனம் கொண்ட பிள்ளை ஒன்று... (பத்தாம்பசலி)
- ஒரு கொடியில் (காஞ்சித்தலைவன்)
- பொட்டிருந்தும் பூவிருந்தும் (பூம்புகார்)
- கத்தியை தீட்டாதே (விளக்கேற்றியவள்)
- மலருக்கு தென்றல் (எங்க வீட்டுப் பிள்ளை)
- என்னடி செல்லகண்ணு (தேன்மழை)
- மேகங்கள் திரண்டுவந்தால் (நான் ஆணையிட்டால்)
- வெள்ளி நிலா வானத்திலே (காதல் படுத்தும் பாடு)
- ஆடலுடன் பாடலைக்கேட்டு (குடியிருந்த கோயில்)
- என்னம்மா ராணி (குமரிக்கோட்டம்)
- இரவும் பகலும், கார்த்திகை தீபம் ஆகிய படங்களின் பாடல்கள் அனைத்தையும் இவரே எழுதியுள்ளார்.

## தயாரித்த படங்கள்
- பத்தாம் பசலி
- வரவேற்பு
# சூரத்து குறைஷின்



ஸூரத்து குறைஷின் குறைஷிகள் என்பது திருக்குர்ஆனின் 106வது அத்தியாயம் ஆகும்.  

திருமறையின் சில அத்தியாயங்கள் நபிகளாரின் மக்கா வாழ்க்கையின் போதும், சில அத்தியாயங்கள் மதீனா வாழ்க்கையின் போதும் அருளப்பட்டன. மக்கா வாழ்க்கையின் போது அருளப்பட்டவை ‘மக்கிய்யா’ (மக்காவுடன் தொடர்புடயவை) எனவும், ’மதனிய்யா’ (மதீனாவுடன் தொடர்புடைவை) எனவும் குறிப்பிடப்படும்.  

திருக்குர்ஆனின் 106 அத்தியாயமாகத் திகழும் ஸூரத்து குறைஷின் (குறைஷிகள்) மக்கா வாழ்வின் போது அருளப்பட்டதால் இது மக்கிய்யா வகையைச் சார்ந்ததாகும்.  

## பெயர்
<font color="green" size="2">**ஸூரத்து குறைஷின் ** </font> அரபுச் சொல்லுக்கு <font color="green" size="2">** குறைஷிகள் ** </font> எனப் பொருள்.  

## பெயர் விளக்கம்

- **ஸூரத்து குறைஷின் سورة قريش ** இந்த பெயரானது 106:1 <font color="green" size="2">** لِإِيلَافِ قُرَيْشٍ ** </font> முதலாவது அயத்தின் இரண்டாவது வசனத்தில் இருந்து<font color="green" size="5">** قُرَيْشٍ குறைஷின் ** </font> என்ற இந்த பெயர் பெறப்பட்டது

- இந்த ஸூரத் குறைஷி இன மக்களைப்பற்றி பேசுவதால் இந்த சுராவுக்கு <font color="green" size="4">** ஸூரத்து குறைஷின் ** </font> என்ற பெயர் வந்தது

## குறைஷிகள்
| இல | அரபு | தமிழாக்கம் |  |
| --- | --- | --- | --- |
| <span>بِسْمِ اللّهِ الرَّحْمـَنِ الرَّحِيم</span> | அளவற்ற அருளாளனும், நிகரற்ற அன்புடையோனுமாகிய அல்லாஹ்வின் திருப்பெயரால்(துவங்குகிறேன்) |  |  |
| ۞106:1. | <span> لِإِيلَافِ قُرَيْشٍ </span> | குறைஷிகளுக்கு விருப்பம் உண்டாக்கி, |  |
| ۞106:2. | <span> إِيلَافِهِمْ رِحْلَةَ الشِّتَاءِ وَالصَّيْفِ </span> | மாரி காலத்துடையவும் கோடைக்காலத்துடையவும் பிரயாணத்தில் அவர்களுக்கு மன விருப்பத்தை உண்டாக்கியமைக்காக- |  |
| ۞106:3. | <span> فَلْيَعْبُدُوا رَبَّ هَٰذَا الْبَيْتِ </span> | இவ்வீட்டின் (கஃபாவின்) இறைவனை அவர்கள் வணங்குவார்களாக. |  |
| ۞106:4. | <span> الَّذِي أَطْعَمَهُم مِّن جُوعٍ وَآمَنَهُم مِّنْ خَوْفٍ </span> | அவனே, அவர்களுக்கு பசிக்கு உணவளித்தான்; மேலும் அவர்களுக்கு அச்சத்திலிருந்தும் அபயமளித்தான். | } |
# பி. சிவனடி

**பி. சிவனடி** இந்திய சரித்திரக் களஞ்சியம் தொகுத்தது மூலம் அறியப்படுகிறார்.  

## வரலாறு
சிவனடி இந்திய நாட்டில் தமிழ் நாடு மாநிலத்தில் விருதுநகரில் பிறந்து, விருதுநகர் இந்து நாடார் கல்லூரியில் வேலை செய்து ஓய்வு பெற்றவர். தன் ஓய்வுகாலங்களில் தமிழகத் தலைநகரான சென்னையில் வாழ்ந்தவர்.  

## முயற்சி
தன் வாழ்நாளில் தமது முன்னோர்களின் ஐந்து தலைமுறைகளைப்பற்றி அறிந்துகொள்ள முற்பட்டார்.  
இதன் விளைவாக உருவானதே இந்திய சரித்திரக் களஞ்சியம் ஆகும். 17ம் நூற்றாண்டு துவங்கி 2000ம் ஆண்டுவரை பத்து, பத்து ஆண்டுகளாக பிரித்து தனது முதல் தொகுப்பான 1701 முதல் 1710 வரையான தொகுப்பை அவர் வெளியிடும்போது அவருக்கு வயது 60 ஆனது.  
அவர் 16 தொகுப்பு வரை எழுதி 14வது தொகுப்பை பிரசுரம் மட்டுமே செய்ய முடிந்தது. மற்ற இரண்டு தொகுப்புகள் பிரசுரம் ஆகவில்லை.  

## பிரசுரிக்கப்பட்டவை
| தொகுதி | புத்தகம் | களஞ்சிய ஆண்டு | பதிப்பு ஆண்டு |  |
| --- | --- | --- | --- | --- |
| முதற் தொகுதி | இந்திய சரித்திரக் களஞ்சியம் | 1701-1710 | 1987 |  |
| முதற் பகுதி | இந்திய சரித்திரக் களஞ்சியம் | (முன்னுரை) | 1988 |  |
| இரண்டாம் தொகுதி(இரண்டாம் பகுதி) | இந்திய சரித்திரக் களஞ்சியம் | 1711-1720 | 1889 |  |
| மூன்றாம் தொகுதி | இந்திய சரித்திரக் களஞ்சியம் | 1721-1730 | 1990 |  |
| நான்காம் தொகுதி | இந்திய சரித்திரக் களஞ்சியம் | 1731-1740 | 1991 |  |
| ஐந்தாம் தொகுதி | இந்திய சரித்திரக் களஞ்சியம் | 1741-1750 | 1991 |  |
| ஆறாம் தொகுதி | இந்திய சரித்திரக் களஞ்சியம் | 1751-1760 | 1992 |  |
| ஏழாம் தொகுதி | இந்திய சரித்திரக் களஞ்சியம் | 1761-1770 | 1993 |  |
| எட்டாம் தொகுதி | இந்திய சரித்திரக் களஞ்சியம் | 1771-1780 | 1994 |  |
| ஒன்பதாம் தொகுதி | இந்திய சரித்திரக் களஞ்சியம் | 1781-1790 | 1994 |  |
| பத்தாம் தொகுதி | இந்திய சரித்திரக் களஞ்சியம் | 1791-1800 | 1995 |  |
| பதினோன்றாம் தொகுதி | இந்திய சரித்திரக் களஞ்சியம் | 1781-1890 | 1996 |  |
| பன்னிரண்டாம் தொகுதி | இந்திய சரித்திரக் களஞ்சியம் | 1811-1820 | 1997 |  |
| பதின்மூன்றாம் தொகுதி | இந்திய சரித்திரக் களஞ்சியம் | 1821-1830 | 1997 | } |

## மறுபதிப்பு
பி. சிவனடியின் புத்தகங்களை மறுபதிப்பு செய்து கணித ஆசிரியர் ஏ. வெண்ணிலா என்பவர் வெளியிட்டுள்ளார்.  

## எழுத்தாளர் கருத்து
எழுத்தாளர் சுஜாதா இவரைப்பற்றிக் கூறும்போது ”பல ஆண்டுகள் நிகழ்ந்த சம்பவங்களை மிகவும் சுவைபட பத்து, பத்து ஆண்டுகளாக பிரித்து விஸ்தாரமான பின்னணிச் செய்திகளுடன் சுவாரஸ்யமாக கொடுத்துள்ளார். இவரின் முப்பது தொகுதியையும் அவர் முடிக்க வாழ்த்துக்கள். தைரியமாகவும், தெளிவாகவும் எழுதப்பட்ட உரைநடையாகும்” என்று குறிப்பிட்டுள்ளார்.  

## மறைவு
இவர் 13ம் தொகுதியை பிரசுரம் செய்தபின் சென்னையில் இயற்கை எய்தினார்.  

## மேற்கோள்
# குடல்வால் புற்று


**குடல்வால் புற்றுநோய்** (*appendix cancer*) என்பது குடல்வாலில் மிகவும் அரிதாகத் தோன்றும் ஒரு புற்றுநோய் ஆகும். குடல்வாலில் உள்ள உயிரணுக்கள் கட்டுப்பாடற்று பலகிப்பெருகுவதனால் இது தோன்றும்  

குடல்வால் பை போன்ற ஓர் உறுப்பாகும். இது பொதுவாக 10 சென்டிமீட்டர் நீளமிருக்கும். இவ்வுறுப்பு செரிமான மண்டல உறுப்பாகவே கருதப்படுகிறது. மேலும் இது தேவையற்ற ஓர் உறுப்பாகவும் கருதப்படுகிறது. நாளமில்லாச் சுரப்பி, நாளமுடையச் சுரப்பி, மற்றும் ஊநீர் தொகுதியினைச் சார்ந்ததாகவும் எண்ணப்படுகிறது. குடல்வால் புற்று கார்சினாய்ட் வகையைச் சார்ந்தது. மிகவும் மெதுவாக வளரும் கட்டியாகும். இது புற்றாக இருக்க வேண்டுவதில்லை. நுண்ணோக்கியில் ஆராயும் போது அவை குடல்புற்று போல் காணப்படுகின்றது. 1,000,000 பேரில் 0.12 பேரே இந்நோயுடன் காணப்பட்டனர். ஆரம்ப நிலையில் அறுவை மருத்துவமும் தொடந்து கதிர்மருத்துவமும் மேற்கொள்ளப்படுகின்றன.  

இரைப்பை குடல் இணைப்புக் கட்டிகள் வீரியம் மிக்க ஆற்றலுடன் கூடிய அரிய கட்டிகள் ஆகும். முதன்மை நிணநீர்ப்புற்றுநோய்கள் குடல்வாலில் ஏற்படலாம். மார்பகப் புற்றுநோய், பெருங்குடல் மலகுடலுக்குரிய புற்று நோய், மற்றும் பெண் பிறப்புறுப்புக் கட்டிகள் குடல்வாலுக்கு மாற்றியமைக்கப்படலாம்.  

## மருத்துவம்
குடல்வால் புற்று பிற இடங்களுக்குப் பரவலாம். 20% சளிப்படல அணுக்களில் தோன்றுகிறது. வயது ஒரு முக்கிய காரணியாக உள்ளது. மற்றபடி காரணம் இன்னது என்று தெரியவில்லை. அறிகுறிகளாக வயிற்று வலி, வயிறு உப்புசம், குடல்வால் அழர்ச்சி, வயிற்றுப்பகுதியில் நீர் கோர்த்திருத்தல், மலம் கழிப்பதில் கடினம், மலட்டுத் தன்மை முதலியன காணப்படும்.  
கணினியுடன் இயங்கும் தளகதிர் படம், காந்த ஒத்ததிர்வு படம், மீயொலி ஆய்வு இந்நோயினைக் கண்டு கொள்ள உதவும். திசுப் பரிசோதனை நோயினை உறுதி செய்யக் கட்டாயம் செய்ய வேண்டும். அறுவையே சிறந்த மருத்துவ முறையாக உள்ளது. வேதி மருந்துகளும் உள்ளன. சில சமயங்களில் கதிர்மருத்துவமும் மேற்கொள்ளப்படுகிறது. பாசுபரசு 32 ம் உதவக்கூடும்.  

## பாதிக்கப்பட்ட குறிப்பிடத்தக்கவர்கள்
நடிகை ஆட்ரி ஹெப்பர்ன் குடல்வால் புற்றுநோயால் பாதிக்கப்பட்டு 1993 இல் இறந்தார். ஈஎஸ்பிஎன் விளையாட்டு வர்ணனையாளர் இசுட்டுவர்ட் இசுக்கொட் 2007 இல் இவ்வகைப் புற்றுநோயால் பாதிக்கப்பட்டு 2015 இல் இறந்தார்.
# இணை கேடயச்சுரப்பி புற்றுநோய்



**இணை கேடயச்சுரப்பி புற்றுநோய்** (அ) பராதைராய்டு புற்றுநோய் என்பது பாராதைராய்டுச் சுரப்பிகளில் தோன்றும் புற்றுநோயாகும். இச்சுரப்பி, உடலில் சுண்ணாம்புச் சத்தினைக் கையாளும் சுரப்பிகளாகும். மொத்தம் நான்கு சிறு பாராதைராய்டுச் சுரப்பிகள் தைராய்டுச் சுரப்பியின் மேல், ஒவ்வொரு பக்கமும், இரண்டு என உள்ளன. இவை கொண்டைக் கடலை அளவு சிறிதாக இருக்கும்.  

தளர்ச்சி, மலச்சிக்கல், எலும்பு முறிவு, அதிகத் தாகம், அடிக்கடிச் சிறுநீர் போதல், சுரப்பியில் கல், பசியின்மை, வாந்தி, குமட்டல் முதலியனப் புற்றுநோயின் முக்கிய அறிகுறிகளாகும். ஆரம்ப நிலையில் இந்நோயினைக் கண்டு கொள்வது கடினம். மருத்துவர் உடலையும் கழுத்தினையும் அழுத்திப் பார்த்துப் புற்று உள்ளதென்பதை அறிந்துகொள்வார். குருதியில் இணைகேடய இயக்குநீர், சுண்ணாம்புச் சத்து அளவுகள் மூலம் கண்டறியப்படுகிறது. அணுக்கரு மருத்துவமும்-செசுடாம்பின் இசுகேன்-மீயொலி படமும் புற்றினை அறிய உபயோகப்படுத்தப்படுகிகின்றன.  

## மருத்துவம்
உயர் சுண்ணாம்புச் சத்தினைச் சரிசெய்யப் பொட்டசியம் நைட்ரேட்டு பயன்படுத்தப்படுகிறது. பாமிட்ரோனேட்டு எலும்பு மெலிவினையும், சுண்ணாம்புச் சத்து உடல் ஏற்றுக் கொள்ளுவதனையும் கட்டுப்படுத்துகிறது. பிஸ்பாசுபோனேற்று நரம்பு வழியாகச் செலுத்தப்படுகிறது. அறுவை மருத்துவம் எளிது. மேலே கூறிய மருந்துகளும், கதிர் மருத்துவமும் சிகிச்சையளிக்கப் பயன்படுத்தப்படுகின்றன. மெதுவாக வளரும் இந்நோயினை மருத்துவத்தால் கட்டுபடுத்த முடியும். இந்நோய் நுரையீரல், எலும்பிற்கும் பரவலாம். இப்புற்றுநோயால் பாதிப்படைந்தவர்கள் இறப்பு ஏற்படும் நிலை உயர் கால்சியத்தால் நிகழ்கிறது. புற்றால் அல்ல. இப்புற்றுநோயானது சிகிச்சைக்குப்பின் மறுபடியும் வரலாம். அப்போது அறுவை சிகிச்சைப் பயனளிக்கக்கூடும். தொண்டைக் கரகரப்பு, தொற்றுநோய், குறை கால்சியம் ஆகியவை இந்நோய்க் கண்டவர்களில் காணப்படும் பிற கூறுகளாகும். கழுத்தில் கட்டி இருந்தால் மருத்துவரை நாடி நலம் பெறலாம். இது, 30 வயதினைக் கடந்த ஆண், பெண் என இருபாலினரிடமும் காணப்படும் மிகவும் அரிதானப் புற்று நோயாகும். இந்நோய் நிகழ்வதற்கான காரணங்கள் தெரியவில்லை. கழுத்தில் கதிர் வீச்சினைப் பெற்றவர்களிடம் இந்நோய் வர வாய்ப்புகள் அதிகம். நாளமில்லாச் சுரப்பியில் புதுவளர்ச்சி உள்ளவர்களிடமும் இந்நோய் வளர வாய்ப்புகள் சற்று அதிகம்.  

## அறிகுறிகள்
குருதியில் அதிக அளவுச் சுண்ணாம்புச் சத்துக் காணப்படும். இது பல உறுப்புக்களையும் பாதிக்கும். எலும்பில் வலிக் காணப்படும்.
# சொக்கநாதப் புலவர்



**சொக்கநாதப் புலவர்** என்னும் பெயர் கொண்ட புலவர்கள் இருவர் வாழ்ந்தனர். இவர்களில் ஒருவர் சொக்கநாதப் புலவர் என்று அடைமொழி இல்லாமல் குறிப்பிடப்கடுகிறார். இவர் 18 ஆம் நூற்றாண்டில் காலத்தில் வாழ்ந்த புலவர். இருவரும் வெவ்வேறு புலவர்கள் எனக் காட்டுவதற்காக ஒருவரை அவரது ஊர்ப் பெயரோடு சேர்த்துப் *பலபட்டடைச் சொக்கநாதப் புலவர்* எனக் குறிப்பிடலாயினர்.  

சொக்கநாதப் புலவரின் 43 பாடல்கள் தனிப்பாடல் திரட்டு நூலில் இடம்பெற்றுள்ளன.  
பலபட்டடைச் சொக்கநாதப் புலவர் பாடியனவாக 66 பாடல்கள் உள்ளன.  
சொக்கநாதன் என்னும் பெயர் மதுரையில் குடிகொண்டுள்ள சிவபெருமானின் பெயர்களில் ஒன்று.  
## வரலாறு
தொண்டை நாட்டு வள்ளலாகத் திகழ்ந்த **கறுப்பண்ணன்** (கறுப்பன்) இப் புலவரைப் போற்றிய வள்ளல். கறுப்பனின் தந்தை **கஸ்தூரி பூபன்**. இவன் ஊர் மாவை. இது இக்காலத்தில் மாவூர் என வழங்கப்படுகிறது.  

புலவரைப் போற்றிய மற்றொரு வள்ளல் **வேங்கடராமன்**. இவன் மாதை என வழங்கப்படும் வல்லக்கோட்டையில் வாழ்ந்துவந்தான். இவனும் இவனது தம்பியரும் இப் புலவரை மாவூரில் வாழ்ந்த வள்ளல் கறுப்பண்ணன் வீடு வரையில் பல்லக்கில் சுமந்து வந்து புலவருக்குப் பெருமை சேர்த்தனர்.  

இவர் ஊர் ஊராகச் சென்று சிவபெருமானின் திருவிளையாடல் செய்திகளை இவர் வேடிக்கையாக நயம்படப் பாடியுள்ள பாங்கினை விக்கிமூலத்தில் தரப்பட்டுள்ள இவரது பாடல்களில் காணலாம்.  

வில்லாலும், கல்லாலும், செருப்பாலும் அடித்தவர்களுக்கெல்லால் அருள் பாலித்துவிட்டு மலரைப் போட்ட காமனை எரித்தாயே, ஏன்? - எனக் கூறும் பாடல் (7) சுவையான பாடல்களுக்கு ஓர் எடுத்துக்காட்டு.
# பன்னாட்டுக் கால்பந்துச் சங்க வாரியம்



**பன்னாட்டுக் காற்பந்துச் சங்க வாரியம்** (*International Football Association Board*, **IFAB**) காற்பந்தாட்டம் தொடர்பான அனைத்து விதிமுறைகளையும் தீர்மானிக்கும் அமைப்பு ஆகும்.  

## செயற்பாடு
பன்னாட்டுக் கால்பந்துச் சங்க வாரியம் ஐக்கிய இராச்சியத்தின் ஒவ்வொரு முன்னோடியான காற்பந்துச் சங்கங்களும் —இங்கிலாந்தின் கால்பந்துச் சங்கம் (எஃப்ஏ), இசுக்கொட்லாந்தின் இசுக்கொட்லாந்து கால்பந்துச் சங்கம் (எஸ்எஃப்ஏ), வேல்சின் வேல்சு கால்பந்துச் சங்கம் (எஃப்ஏடபுள்யூ) மற்றும் வடக்கு அயர்லாந்தின் அயர்லாந்து கால்பந்துச் சங்கம் (ஐஎஃப்ஏ)—காற்பந்தாட்டத்திற்கான உலக கட்டுப்பாட்டு அமைப்பான பன்னாட்டுக் கால்பந்து சங்கங்களின் கூட்டமைப்பும் பங்கேற்கும் அமைப்பாகும். ஒவ்வொரு ஐக்கிய இராச்சியத்தின் சங்கத்திற்கும் ஒரு வாக்கும் பிபாவிற்கு நான்கு வாக்குகளும் உள்ளன. இந்த வாரியத்தின் முடிவுகள் முக்கால்வாசி வாக்குகளைப் பெற்றாலே, அதாவது ஆறு வாக்குகள், அங்கீகரிக்கப்பட்டதாகும். எனவே இந்த வாரியத்தின் முடிவுகளை செயலாக்க ஃபிஃபாவின் ஆதரவு இன்றியமையாதது; ஆனால் அது மட்டுமே விளையாட்டு விதிகளை மாற்றவியலாது. குறைந்தது இரண்டு ஐக்கிய இராச்சிய சங்கங்கள் உடன்பட வேண்டும். மேலும் கூட்டம் நடத்த ஐந்து உறுப்பினர் சங்கங்களில் குறைந்தது நான்கு சங்கங்களாவது பங்கேற்க வேண்டும்; அதில் ஃபிஃபாவின் பங்கேற்பு கட்டாயமானது.  

ஒருமுறை ஆட்ட விதிகளை வேண்டுமானால் மாற்றுவதற்காகவும் பிறிதொருமுறை தனது உள்நிர்வாக விடயங்களுக்காகவுமாக இந்த வாரியம் ஆண்டுக்கு இருமுறை கூடுகிறது. முதல் கூட்டம் **வருடாந்திர பொதுக் கூட்டம்** (*AGM*) எனவும் இரண்டாவது **வருடாந்திர செயற்பாட்டுக் கூட்டம்** (*Annual Business Meeting*,*ABM*) எனவும் அழைக்கப்படுகிறது. வருடாந்திர பொதுக்கூட்டதிற்கு நான்கு வாரங்கள் முன்பே உறுப்பினர் சங்கங்கள் தங்கள் வழிமொழியுரைகளை நடத்தும் சங்கத்தின் செயலாளருக்கு அனுப்பிட வேண்டும். ஃபிஃபா அனைத்து பரிந்துரைகளையும் அச்செடுத்து தனது அனைத்துச் சங்கங்களுக்கும் அனுப்புகிறது. இந்த பொதுக்கூட்டம் பொதுவாக பெப்ரவரி அல்லது மார்ச்சு மாதத்திலும் செயற்பாட்டுக் கூட்டம் செப்டம்பர் அல்லது அக்டோபரிலும் நடைபெறுகிறது. தேவையேற்படுமானால், இந்த இரண்டுக் கூட்டங்களைத் தவிர சிறப்புக் கூட்டம் ஒன்றை வாரியம் நடத்தலாம். திசம்பர் 2012 நிலவரப்படி கடைசி சிறப்புக் கூட்டம் சூரிக்கு நகரில் சூலை 5, 2012 இல் நடத்தப்பட்டது.  

ஒவொரு ஆண்டு வருடாந்திர பொதுக் கூட்டத்தில் எடுக்கப்படும் முடிவுகள் சூலை 1 முதல் அனைத்துக் கூட்டமைப்புக்கள் மற்றும் உறுப்பினர் சங்கங்களைக் கட்டுப்படுத்தும். ஆனால் நடந்துகொண்டிருக்கும் காற்பந்தாட்டப் பருவம் சூலை 1 அன்று முடிவுறாவிட்டால் அந்த உறுப்பினர் சங்கங்கள் மட்டும் புதிய விதிகளை கடைபிடிப்பதை அடுத்த பருவம் வரை தள்ளிப் போடலாம்.  

## மேற்சான்றுகள்
# கால்பந்தாட்டச் சட்டங்கள்

**காற்பந்தாட்ட சட்டங்கள்** (*Laws of the Game* ) காற்பந்தாட்டத்தை வரையறுக்க உதவும் விதிகள் ஆகும். இந்த சட்டங்கள் முதன்முதலில் கேம்பிரிச்சுப் பல்கலைக்கழக காற்பந்துக் கழகம் 1848இல் கேம்பிரிட்ச்சின் *பார்க்கரின் பொதுவிடத்தில்* வரையறுக்கப்பட்டு, அக்டோபர் 26, 1863இல் கால்பந்துச் சங்கத்தால் ஏற்றுக்கொள்ளப்பட்டவை. அச்சமயத்தில் எஃப்ஏயின் கௌரவ செயலராக இருந்த ஈ.சி. மோர்லி "இவை மிகவும் எளிமையாக இருப்பதுடன் ஆட்டத்தின் உண்மையான கொள்கைகளைத் தழுவியுள்ளன" எனக் கூறினார். *பார்க்கர்ஸ் பிளேசு* எனப்படும் இந்த மைதானம் காற்பந்தாட்டத்தின் பிறப்பிடமாகக் கருதப்படுகிறது.  

இச்சட்டங்கள் பன்னாட்டுக் கால்பந்துச் சங்க வாரியத்தினால் எழுதப்பட்டு பராமரிக்கப்படுகிறது. இவ்விளையாட்டினை கட்டுப்படுத்தும் அமைப்பான பன்னாட்டுக் கால்பந்து சங்கங்களின் கூட்டமைப்பு அச்சிட்டு வெளியிடுகிறது. இச்சட்டங்கள் ஒவ்வொரு அணியிலும் இருக்க வேண்டிய விளையாட்டாளர்களின் எண்ணிக்கை, ஆட்டத்தின் கால அளவு, ஆட்ட மைதானம் மற்றும் பந்தின் அளவுகள், எவ்வகையான, தன்மையான முறைமீறல்களுக்கு ஆட்டநடுவர்கள் தண்டனை வழங்கலாம், பெரும்பாலும் தவறாக புரியப்படும் ஆஃப்சைடு சட்டம், மற்றும் ஆட்டத்தை வரையறுக்கும் பல சட்டங்களை குறிப்பிடுகின்றன.  
## தற்போதைய ஆட்டச் சட்டங்கள்

தற்போது நிலுவையிலிருக்கும் *காற்பந்தாட்டச் சட்டங்கள்* பதினேழு தனித்தனி சட்டங்கள் உள்ளன. ஒவ்வொரு சட்டத்திற்கும் பல விதிகளும் வழிமுறைகளும் தரப்பட்டுள்ளன:  
- சட்டம் 1: காற்பந்தாட்ட ஆடுகளம்
- சட்டம் 2: காற்பந்து (சங்கக் காற்பந்து)
- சட்டம் 3: விளையாட்டாளர்களின் எண்ணிக்கை
- சட்டம் 4: விளையாட்டாளர்களின் கருவிகள்
- சட்டம் 5: ஆட்ட நடுவர்
- சட்டம் 6: துணை நடுவர்கள்
- சட்டம் 7: ஆட்ட நேரம்
- சட்டம் 8: காற்பந்தாட்டத் தொடக்கமும் மீள்தொடக்கமும்
- சட்டம் 9: ஆடுகையில் பந்தும் ஆடாதிருக்கையில் பந்தும்
- சட்டம் 10: ஆட்டப் புள்ளிகள் பெறும் வழி
- சட்டம் 11: ஆஃப்சைடு
- சட்டம் 12: விதிமீறல்களும் ஒழுக்கக்கேடுகளும்
- சட்டம் 13: தடங்கலற்ற உதைகள் (நேரடி மற்றும் மறைமுக உதைகள்)
- சட்டம் 14: தண்ட உதை
- சட்டம் 15: உள்ளெறி
- சட்டம் 16: இலக்கு உதை
- சட்டம் 17: மூலை உதை

இன்று, இந்த 17 சட்டங்களும் ஏ5 அளவுத்தாள்களில் (140 x 215&nbsp;மிமீ) 50 பக்கங்களுக்குள்ளான கையேட்டில் அடங்குகின்றன. 1997இல் மேற்கொள்ளப்பட்ட சீரமைப்பில் பல பத்திகள் நீக்கப்பட்டு பல விதிகள் தெளிவாக்கப்பட்டுள்ளன. இந்தச் சட்டங்கள் ஆங்கிலப் பொதுச் சட்டப் பாணியில் எழுதப்பட்டுள்ளன. இவை வழிகாட்டல்களாகவும் கொள்கை நோக்கங்களாகவும் அமைந்துள்ளன. செயற்படுத்தல், மரபு மற்றும் ஆட்ட நடுவர்களின் செயலாக்கங்களால் நிலைநிறுத்தப்படுகின்றன.  

ஆட்ட நடுவர்கள் தங்கள் திறனாய்வு மற்றும் இயல்பறிவு கொண்டு இச்சட்டங்களை பயன்படுத்த எதிர்பார்க்கப்படுகின்றனர்.  

## மேற்சான்றுகள்

## நூற்றொகை
- *The History of the Football Association* Naldrett Press (1953)
- *The Rules of Association Football, 1863: The First FA Rule Book* Bodleian Library (2006)